open-index/open-wikipedia-markdown huggingface dataset:
Unkarin alle 20-vuotiaiden jääkiekkomaajoukkue

**Unkarin alle 20-vuotiaiden jääkiekkomaajoukkue** edustaa Unkaria jääkiekossa alle 20-vuotiaiden kansainvälisissä otteluissa. Joukkue ei ole koskaan pelannut maailmanmestaruuskilpailujen pääsarjassa. Joukkueen paras sijoitus maailmanmestaruuskisoissa on vuoden 1996 B-sarjan neljäs sija. Joukkuetta on valmentanut myös suomalainen Jarmo Tolvanen, kaudella 2017–2018. Nykyinen valmentaja on Viktor Tokaji, joka on myös maan alle 25-vuotiaiden jääkiekkomaajoukkueen apuvalmentaja.

## Sijoitukset maailmanmestaruuskilpailuissa

* 1980 – B-sarja; 8.
* 1983 – C-sarja; 3.
* 1984 – C-sarja; 2.
* 1985 – C-sarja; 2.
* 1986 – C-sarja; 5.
* 1988 – C-sarja; 6.
* 1990 – C-sarja; 7.
* 1991 – C-sarja; 7.
* 1992 – C-sarja; 5.
* 1993 – C-sarja; 3.
* 1994 – C-sarja; 5.
* 1995 – C1-sarja; 2.
* 1996 – B-sarja; 2.
* 1997 – B-sarja; 7.
* 1998 – B-sarja; 5.
* 1999 – B-sarja; 8.
* 2000 – C-sarja; 4.
* 2001 – 2. divisioona; 7.
* 2002 – 2. divisioona; 6.
* 2003 – 2. divisioona, lohko B; 1.
* 2004 – 1. divisioona, lohko A; 6.
* 2005 – 2. divisioona, lohko B; 1.

* 2006 – 1. divisioona, lohko B; 6.
* 2007 – 2. divisioona, lohko A; 1.
* 2008 – 1. divisioona, lohko B; 4.
* 2009 – 1. divisioona, lohko B; 6.
* 2010 – 2. divisioona, lohko A; 2.
* 2011 – 2. divisioona, lohko B; 2.
* 2012 – 2. divisioona, lohko A; 3.
* 2013 – 2. divisioona, lohko A; 2.
* 2014 – 2. divisioona, lohko A; 1.
* 2015 – 1. divisioona, lohko B; 6.
* 2016 – 2. divisioona, lohko A; 1.
* 2017 – 1. divisioona, lohko B; 1.
* 2018 – 1. divisioona, lohko A; 6.
* 2019 – 1. divisioona, lohko B; 3.
* 2020 – 1. divisioona, lohko B; 1.
* 2021 – 1. divisioona, lohko A:n turnaus peruttiin koronaviruspandemian takia.
* 2022 – 1. divisioona, lohko A; 6.
* 2023 – 1. divisioona, lohko A; 4.
* 2024 – 1. divisioona, lohko A; 5.
* 2025 – 1. divisioona, lohko A; 6.
* 2026 – 1. divisioona, lohko B; 1.

## Katso myös
* Unkarin jääkiekkomaajoukkue

## Lähteet

## Aiheesta muualla
* Unkarin jääkiekkoliiton viralliset sivut 
* Unkari nationalteamsoficehockeyssä
Stacy Silver

**Stacy Silver** (s. 7. toukokuuta 1981) on tšekkiläinen pornonäyttelijä ja alastonmalli. Hän on esiintynyt yli sadassa pornoelokuvassa ja myös ohjannut niitä.

## Valikoitu filmografia
Esiintyjänä
* Christophe's Beautiful Girls 7, Evil Angel Video
* Millionaire 1, Private
* Pickup Babes 5, Odyssey Group Video
* Rocco's Reverse Gang Bang 1, Evil Angel Video
* Silvia Saint Revealed, Metro Home Video
* Sport Fucking 2, Red Light District

Ohjaajana
* Dirty Lesbian Pleasures, Metro Home Video
* Planet Silver 1, Fusxion
* Planet Silver 2, Fusxion
* Pussy Eaters, Metro Home Video

## Ehdokkuudet
*2003 AVN Award -ehdokkuus – Best Sex Scene in a Foreign-Shot Production – *Killer Pussy 9* kanssaan Maryka, Tarzzan ja Nacho Vidal
*2003 FICEB Ninfa -ehdokkuus – Best Starlet – *Santitas y Diablos*
*2004 AVN Award -ehdokkuus – Female Foreign Performer of the Year
*2004 FICEB Ninfa -ehdokkuus – Best Actress – *Hot Property*
*2005 AVN Award -ehdokkuus – Best Sex Scene in a Foreign-Shot Production – *Millionaire* kanssaan Simony ja George Uhl
*2006 AVN Award -ehdokkuus – Female Foreign Performer of the Year
*2007 AVN Award -ehdokkuus – Best Sex Scene in a Foreign-Shot Production – *Sonya & Priscila* kanssaan Priscila Sol, JPX, Claudio Melone, Neeo ja Charlie

## Lähteet
Kiinankuusi

**Kiinankuusi** (*Picea asperata*) on kuusien sukuun (n. 35 lajia) kuuluva ainavihanta puu. Kiinankuusella on tummansinertävänvihreät neulaset, jotka muistuttavat hopeakuusen neulasia. Hopeakuusella on oksanhaarojen kärkisilmut lyhyempiä, ja kävyt pienempiä ja pehmeäsuomuisia, mutta kiinankuusella kärkisilmut ovat jopa 12 mm ja käpysuomut kovia.
Puu voi kasvaa yli 15 metriä korkeaksi ja kuori on tummanpunertavanharmaa. Alemmat haarat ovat pitkät ja alaspäin kaartuvat, ja ylemmät voivat kaareutua ylöspäin. Laji on kotoisin Etelä-Kiinan vuorilta. Se menestyy ainakin Etelä-Suomessa hyvin.

## Lähteet
* 

### Viitteet

## Aiheesta muualla
* Arboretum Mustila: Kiinankuusi (''Picea asperata'') 
* iNaturalist: ''Picea asperata''
* Global Biodiversity Information Facility (GBIF): ''Picea asperata'' 
* Centre for Agriculture and Biosciences International (CABI): ''Picea asperata'' (dragon spruce) 
* Flora of China: ''Picea asperata'' 
* The Plant List: ''Picea asperata''
Gilbert- ja Marshallinsaarten valtaus

**Gilbert- ja Marshallinsaarten valtaus** oli Yhdysvaltain toisessa maailmansodassa tekemä operaatio Gilbert- ja Marshallinsaarille. Japani oli miehittänyt molempien saariryhmien saaret joulukuussa 1941. Operaatio alkoi 20. marraskuuta 1943, kun liittoutuneet tekivät maihinnousun Tarawan, Makinin ja Abemaman saarille. Saaret saatiin vallattua helmikuuhun 1944 mennessä ja niitä käytettiin myöhemmin hyödyksi Mariaanien taistelussa. Marshallinsaarista saatiin kuukauden aikana vallattua Kwajaleinin, Majuron ja Enewetakin saaret. Wotjen, Milin, Maloelapin ja Jaluitin saaret pysyivät japanilaisten hallussa sodan loppuun asti vuoteen 1945.
Jääkiekon nuorten maailmanmestaruuskilpailut 1981

**Jääkiekon nuorten maailmanmestaruuskilpailut 1981** pelattiin Füssenissä, Länsi-Saksassa, ja maailmanmestaruuden voitti Ruotsi. Kaikki siihenastiset mestaruudet voittanut Neuvostoliitto jäi pronssille, ja Suomi saavutti hopeaa.

Alkusarjassa Tšekkoslovakia voitti Itävallan peräti maalein 21–4. Koskaan aikaisemmin nuorten maailmanmestaruuskilpailuissa yksikään joukkue ei ollut tehnyt yhtä monta maalia yhdessä pelissä.

## Alkusarja
### Gold group

### Blue group

## Putoamissarja

## Mitalisarja

## Pistepörssi

## Lopputulokset

 **A-sarja**

 **B-sarja**

## Palkinnot
### Kansainvälisen jääkiekkoliiton IIHF:n valitsemat turnauksen parhaat pelaajat
***Maalivahti:**  Lars Eriksson
***Puolustaja:**  Miloslav Hořava
***Hyökkääjä:**  Patrik Sundström

### Median valitsema turnauksen tähdistökentällinen
***Maalivahti:**  Lars Eriksson
***Puolustajat:**  Håkan Nordin,  Miloslav Hořava
***Hyökkääjät:**  Jan Erixon,  Patrik Sundström,  Ari Lähteenmäki

## Lähteet

* Kisahistoriikki 1977-1981 TSN:n sivuilla 
* Passionhockey.com: IIHF U20 1981 
* Hockeyarchives: IIHF U20 1981 

### Viitteet
Vladimir Zubkov

**Vladimir Anatoljevitš Zubkov** (; s. 30. huhtikuuta 1948 Novosibirsk) on Neuvostoliittoa edustanut, kilpauransa päättänyt kreikkalais-roomalaisen tyylin painija. Hän edusti seuratasolla Burevestnik Minskiä.

Zubkov kilpaili alle 48-kiloisten sarjassa, jossa hän sai hopeaa MM-kisoissa 1970 Edmontonissa. Hän saavutti kultaa neljissä MM-kilpailuissa peräkkäin vuosina 1971, 1973, 1974 ja 1975 mutta jäi Münchenin olympialaisissa 1972 toiselle kierrokselle hävittyään kisoista mitalin saaneille Stefan Angeloville ja Gheorghe Berceanulle.

## Lähteet
* Zubkov, Vladimir (URS) International Wrestling Database 
* Zubkow, Wladimir (URS) International Wrestling Database 
* Zubkovin profiili sports-reference.com -sivustolla   

### Viitteet
B. J. Ward

**B. J. Ward** (s. 16. toukokuuta 1944 Wilmington, Delaware, Yhdysvallat) on yhdysvaltalainen ääninäyttelijä ja oopperalaulaja. Hän oli Playboy Bunnyna vuonna 1963 New York Playboy Clubilla. Ääninäyttelijänä Ward oli muun muassa Kiviset ja Soraset sarjasta tutun Betty Sorasen äänenä muutamissa animaatioelokuvissa, sekä Velma Dinkleyn äänenä vuosina 1997–2002 Scooby-Doon animaatioelokuvissa ja videopelissä. Ward teki urallaan myös muutamia näytelmärooleja muun muassa elokuviin *[[The New Maverick]]* (1978) ja *[[Malice in Wonderland (elokuva)|Malice in Wonderland]]* (1985).

## Filmografia
### Elokuvat

## Lähteet

## Aiheesta muualla
* Voice Chasers
Giuseppe Matarrese

**Giuseppe Matarrese** (3. kesäkuuta 1934 Andria – 27. kesäkuuta 2020) oli italialainen roomalaiskatolinen piispa. Hänet vihittiin papiksi 15. maaliskuuta 1959 ja nimitettiin Frascatin suburbikaarisen hiippakunnan piispaksi 11. marraskuuta 1989. Piispaksi konsekroinnin suoritti 16. joulukuuta Ugo Poletti, jota avustivat Giovanni Battista Re ja Luigi Liverzani. Matarrese asetettiin virkaansa 14. tammikuuta 1990, ja hän toimi siinä, kunnes jäi eläkkeelle 2. heinäkuuta 2009.

## Lähteet
Chandler Riggs

**Chandler Riggs** (s. 27. kesäkuuta 1999 Atlanta, Georgia, Yhdysvallat) on yhdysvaltalainen näyttelijä. Hän on näytellyt muun muassa Carl Grimesin roolissa yhdysvaltalaisessa televisiosarjassa *[[The Walking Dead]]*. Riggs valittiin rooliin kesäkuussa 2010, hieman ennen 11-vuotispäiväänsä.

## Filmografia
### Elokuvat

### Televisiosarjat

## Lähteet

## Aiheesta muualla

*
Voltron: Defender of the Universe (videopeli)

**Voltron: Defender of the Universe** on vuonna 2011 julkaistu shoot ’em up -videopeli, joka perustuu . Pelin kehitti Behaviour Interactive ja julkaisi THQ. Se julkaistiin PlayStation 3:lle ja Xbox 360:lle PlayStation Networkin ja Xbox Live Arcaden kautta.

## Vastaanotto ja arvostelu
Peli sai pääosin vaihtelevia arvosanoja, mutta pääosin peliä pidettiin lähinnä faneille tarkoitettuna pelinä. IGN sivusto antoi muun muassa molemmille alustoille pelin arvosanaksi 4/10.

## Lähteet
Lauri Kohtamäki

**Lauri Matti Samuel Kohtamäki** (s. 28. huhtikuuta 1989 Turku) on suomalainen pikajuoksija. Hän edustaa Noormarkun Nopsaa ja hänen valmentajanaan toimii Seppo Välimäki. Aikuisten SM-kisoista Kohtamäki on voittanut ulkoradoilta viisi kultaa ja pronssin 4 × 400 metrin viestijuoksussa sekä sisäradoilta kaksi kultaa ja pronssin 200 metrin juoksussa.

Kohtamäen ennätyksiä ovat 100 metrin 10,69, 200 metrin 21,25 ja 400 metrin 48,24. Vuonna 2008 Kohtamäki juoksi 400 metrin 19-vuotiaiden sisäratojen Suomen ennätyksen 48,82.

## Lähteet
Cirsium fontinale

***Cirsium fontinale*** on monivuotinen asterikasveihin kuuluva yrtti. Lajia esiintyy pienellä alueella Pohjois- ja Keski-Kaliforniassa alle 750 metrin korkeudessa. Laji on luokiteltu erittäin uhanalaiseksi.

*Cirsium fontinale* -lajilla on varsi, josta kasvaa voimakkaan aaltomaisia lehtiä. Kasvit voivat olla 0,5–2,2 metriä korkeita. Kasvilla voi olla yksi tai useampia varsia, ja jotkin kasvit voivat kuolla kukinnan jälkeen, huolimatta siitä, että kasvi on luokiteltu monivuotiseksi.

## Lähteet
Kaisa Kiintonen

**Kaisa Henna-Riikka Kiintonen** (s. 18. maaliskuuta 1980 Forssa) on suomalainen moukarinheittäjä. Hän edustaa Leppävaaran Sisua ja hänen valmentajanaan toimii Kalevi Kiintonen. Kalevan kisoista Kiintonen on voittanut kaksi pronssia. Virallisissa kilpailuissa hän ei ole esiintynyt vuoden 2006 jälkeen. Kiintosen ennätys 62,99&nbsp;m on vuodelta 2001. 

## Lähteet
Annika Nurminen

**Satu Maarit Annika Nurminen**  (s. 27. joulukuuta 1987 Hartola) on suomalainen moukarinheittäjä. Hän edustaa Hartolan Voimaa ja hänen valmentajanaan on toiminut vuodesta 2004 lähtien Taisto Polvi. Kalevan kisoista Nurminen on saavuttanut yhden pronssin. Hänen ennätyksenä 62,95&nbsp;m on vuodelta 2007 ja se oikeuttaa Suomen kaikkien aikojen tilastossa (heinäkuussa 2022) sijaan 15.

## Lähteet
Ched Evans

**Chedwyn Michael "Ched" Evans** (s. 28. joulukuuta 1988 Rhyl) on walesiläinen jalkapalloilija, pelipaikaltaan hyökkääjä. Hän edustaa Englannin Ykkösliigan Chesterfieldia. Maajoukkueurallaan Evans on pelannut 13 A-maaottelua Walesin maajoukkueen paidassa.

## Ura
Evans siirtyi vuonna 2002 Manchester Cityn junioriakatemiaan, hänen edellisen seuransa Chester Cityn juniorijoukkueiden kaaduttua. Hän teki debyyttinsä seuran edustusjoukkueessa syyskuussa 2007, Norwich Cityä vastaan. Pian tämän jälkeen Evans siirtyi loppukaudeksi lainalle Norwichiin, jossa pääsi pelaamaan vakituisesti edustusjoukkueessa. Evans palasi seuraavaksi kaudeksi Manchesteriin, mutta koki vaikeuksia päästä edustusmiehistöön.

Manchester Cityn alettua hankkimaan runsaasti uusia pelaajia, muun muassa Carlos Tévezin ja Evansin maanmiehen Craig Bellamyn, Evans päätti siirtyä muualle saadakseen enemmän peliaikaa. Heinäkuussa 2009 Evans siirtyi Sheffield Unitedin riveihin kolmen miljoonan punnan siirtosummalla. Sheffieldissä Evans sai alkuvaikeuksien jälkeen runsaasti vastuuta, ja hänet valittiin kauden 2011-2012 jälkeen Englannin Ykkösliigan kauden tähdistöjoukkueeseen. Saatuaan vankeustuomion Sheffield United jätti kuitenkin tarjoamatta jatkosopimusta. Vapauduttuaan vankilasta ja puhdistettuaan nimensä Evans sai sopimuksen Chesterfieldiin kaudeksi 2016-2017.

### Maajoukkueura
Maajoukkueurallaan Evans on päässyt kentälle pääasiassa vaihtomiehen roolissa, edellään vakiohyökkääjät Craig Bellamy ja Robert Earnshaw. 13 A-maaottelussaan Walesin maajoukkueen paidassa hän on tehnyt yhden maalin, debyytissään Islantia vastaan vuonna 2008.

## Yksityiselämä
Evans sai 20. huhtikuuta 2012 viiden vuoden ehdottoman vankeustuomion, oikeuden todettua hänen syyllistyneen 19-vuotiaan naisen raiskaamiseen toukokuussa 2011 hotellissa lähellä Evansin kotikaupunkia Rhyliä. Toinen syytettynä ollut jalkapalloilija, Port Valen Clayton McDonald todettiin oikeudessa syyttömäksi. Evans vapautui 17. lokakuuta 2014 istuttuaan puolet tuomiostaan.

Vapauduttuaan Evans jatkoi oikeustaistelua nimensä puhdistamiseksi. Vetoomustuomioistuin mitätöi uuteen todistusaineistoon nojaten alkuperäisen tuomion huhtikuussa 2016 ja määräsi uuden oikeuskäsittelyn joka lokakuussa 2016 totesi Evansin syyttömäksi raiskaukseen.

## Lähteet
Grid Solutions

**Grid Solutions Oy** (vuosina 2010–2016 *Alstom Grid Oy*) on Tampereella ja Vantaalla toimiva sähköverkon loistehon kompensointilaitteita, harmonisten yliaaltojen suodatuslaitteita ja kondensaattoreita valmistava yritys. Yrityksen liikevaihto on noin 80 milj. euroa ja sillä on noin 260 työntekijää (2011). Grid Solutions Oy:n toimitusjohtajana toimii Jouni Mälkönen. Yrityksen vanha nimi Nokian Kondensaattorit / Nokian Capacitors on edelleen yrityksen aputoiminimenä. Nykyään yritys on osa General Electricin (GE) Grid Solutions -liiketoimintaa.

## Grid Solutions Oy:n historia Suomessa

* 1957 Suomen Kaapelitehdas Oy perustaa kondensaattoreita valmistavan yksikön Helsingissä
* 1967 yritys fuusioituu Nokiaan
* 1968 muutto Tampereelle
* 1990 Nokia Kondensaattorit Oy eriytetään omaksi yhtiökseen
* 1994 yrityksestä tulee osa Schneider-konsernia
* 2000 lähtien yritys on muutaman vuoden itsenäinen yhtiö
* 2008 Areva T&D -konserni ostaa Nokian Kondensaattorit
* 2010 yrityksestä tulee osa Alstom-konsernia
* 2015 General Electric ostaa Alstomin energia- ja sähkönsiirtoliiketoiminnat
* 2016 Yrityksen nimeksi vaihtuu Grid Solutions Oy

### Ympäristön pilaaminen
Vuonna 1982 kondensaattoritehtaan jätevarastosta upotettiin salaa muun muassa PCB:tä sisältäviä myrkkytynnyreitä Dragsfjärdin edustalle Lounais-Suomeen. Nokian tiedotuspäällikkö väitti yhtiön toimineen laillisesti ja joutuneen petoksen uhriksi.

Tampereella Pyhäjärveen laskevan Viinikanojan edustalla simpukoissa havaitut Suomen korkeimmat PCB-pitoisuudet ovat hyvin todennäköisesti päässeet Nokian kondensaattoritehtaasta 1980-luvulla. Ympäristömyrkkypitoisuudet ylittivät 2000-luvun alussa enimmäisraja-arvot jopa 800-kertaisesti.

## Lähteet

## Aiheesta muualla
*Yrityksen kotisivut
Wallander: Kosto

**Kosto** on ruotsalainen rikoselokuva vuodelta 2009. Se on Wallander-elokuvasarjan toisen tuotantokauden ensimmäinen elokuva. Elokuva esitettiin ensin elokuvateattereissa, ensi-ilta oli Ruotsissa tammikuussa. DVD-levy julkaistiin toukokuussa.

## Juoni
Terrori-isku katkaisee sähköt koko Ystadista. Mohammed-pilapiirrosnäyttelyn järjestäjä murhataan. Epäilyt kohdistuvat islamisteihin. Rikosta saapuu selvittämään Ystadin poliisin avuksi kaksi turvallisuuspoliisin Säpon tutkijaa. Armeijan joukot kutsutaan auttamaan järjestyksenpidossa.

Keskelle kaaosta saapuu kaksi uutta poliisiharjoittelijaa, Isabelle (Nina Zanjani) ja Pontus (Sverrir Gudnason).

## Roolit

## Arvostelut
Filmgoerin Lasse Lepola arvioi Koston siihenastisista parhaaksi Wallander-elokuvaksi, jossa uudistunut Wallander ”palaa melkoisella ryminällä”.  Myös muutama muu arvostelija piti elokuvasta, joskin sitä moitittiin hieman rutiinomaiseksi ja ajoittain kömpelöksi. 

## Lähteet

## Aiheesta muualla
*
PTA

Lyhenne **PTA** voi tarkoittaa seuraavia:
*Porvarillisen Työn Arkisto
*Post-traumaattinen amnesia
*Sepelvaltimon pallolaajennus, myös PTCA
*Piretta-P.T.A., kuopiolainen vaatetusyritys, sen tuotemerkki P.T.A. tai sen jatkajana 1991–2002 toiminut PTA Group
Joseph Aind

**Joseph Aind** (s. 5. marraskuuta 1945) on intialainen roomalaiskatolinen piispa. Hänet vihittiin salesiaanien papiksi 27. marraskuuta 1976 ja nimitettiin Dibrugarhin hiippakunnan johtoon 11. marraskuuta 1994. Piispaksi vihkiminen seurasi 19. maaliskuuta 1995. Pääkonsekraattorina toimi Thomas Menamparampil, jota avustivat Joseph Mittathany ja Robert Kerketta.

## Lähteet
Lahokaviosammal

**Lahokaviosammal** (*Buxbaumia viridis*) on kaviosammalten heimoon ja kaviosammalten sukuun kuuluva sammal.
 
## Ulkonäkö
Lahokaviosammalen tunnistaa hieman kaviota muistuttavista itiöpesäkkeistä. Sen itiöpesäkkeet ovat vihreät ja pesäkeperä on punainen, kun taas kalliokaviosammalella itiöpesäkkeet ovat ruskeita.

## Levinneisyys
Lahokaviosammal kasvaa pohjoisella pallonpuoliskolla lauhkealla vyöhykkeellä. Sitä on tavattu Ahvenanmaalta ja Varsinais-Suomesta sekä Uudeltamaalta, ja nyttemmin myös ainakin Satakunnasta. Se on Suomessa erittäin uhanalainen.

## Elinympäristö
Lahokaviosammal kasvaa lahopuulla.

## Lähteet
Illich Guardiola

**Illich Guardiola** (s. 5. heinäkuuta 1972 Honduras) on yhdysvaltalainen ääninäyttelijä. 

## Ura
Guardiola aloitti ääninäyttelemisen vuonna 2000 dubbaamalla animea. Hänen ensimmäiset roolinsa olivat sarjoissa *[[Gasaraki]]* ja *[[Generator Gawl]]*. Kolme vuotta myöhemmin Guardiola sai ensimmäisen pääroolinsa sarjasta *[[Saiyuki]]*. Hänellä oli sittemmin rooleja myös Beyblade V-Forcessa (Zeo Zagart) ja issa. Guardiola esitti pääosaa myös 12-osaisessa *[[Samurai Gun]]issa*.

## Lähteet
Sabar

**Sabar** on senegalilainen nahkapäällysteinen rumpu, jota soitetaan yhdellä kädellä ja ohuella puupuikolla maassa tai hihnalla hartialle ripustettuna. Sitä on käytetty wolof- ja serer-kansojen viestien välittämiseen kylien välillä. Sabar on myös tanssityylin nimi.

## Lähteet
*Doumbia, Adama & Naomi: *Länsi-Afrikan shamanismi ja henkinen perinne.* Delfiini-kirjat 2011, s. 110

## Aiheesta muualla
*Sabar page
Wallander: Syyllisyys

**Syyllisyys** on Wallander-elokuvasarjan toisen tuotantokauden toinen elokuva, koko sarjan viidestoista elokuva.

## Juoni
Elokuvan alussa pikkupoika katoaa päiväkodista. Epäilykset kohdistuvat hiljattain vapaaksi päässeeseen keski-ikäiseen lasten hyväksikäytöstä tuomittuun henkilöön. Keskeiseen rooliin tässä elokuvassa nousee rikospoliisi Martinsson, jolle pojan löytäminen ja syyllisen kiinnisaanti muodostuvat pakkomielteeksi.

## Arvostelut
Edellisen osan jälkeen kauden toinen Wallander arvosteltiin hieman vaisummaksi ja arkisemmaksi sekä ohjaustyön osalta vähemmän onnistuneeksi. Elokuvan käsikirjoitusta ja Jan Mybrandin näyttelijäsuoritusta hyväksikäyttäjänä kuitenkin kehuttiin.

## Roolit

## Lähteet

## Aiheesta muualla
*
Jason Lepine

**Jason Lepine** (s. 26. maaliskuuta 1985 Cornwall, Ontario, Kanada) on kanadalainen jääkiekkopuolustaja, joka pelaa FHL-joukkue Cornwall Nationalsissa. Hän on pelannut urallaan myös ammattilaisena AHL:ssä, Tšekissä, Suomessa, Saksassa, Slovakiassa ja Italiassa.

## Ura
Lepine pelasi kotikaupungissaan kolme kautta CJHL:ää Cornwall Coltsin paidassa, jonka jälkeen hän siirtyi kaudeksi 2006–2007 CHL-joukkue Corpus Christi Rayziin, jossa Lepine pelasi ensimmäiset miesten pelinsä. Hän pelasi joukkueessa myös kaudella 2007–2008, josta Lepine pelasi suurimman osan kuitenkin SPHL:n Knoxville Ice Bearsin riveissä. Kaudella 2008–2009 hän pelasi IHL-joukkue Bloomington PrairieThunderissa. Lepine pelasi kauden aikana myös yhden AHL-ottelun Rockford IceHogsissa tehden siinä myös yhden syöttöpisteen. Kaudella 2009–2010 hän oli tehoilla 11+33=44 PrairieThunderin tehokkain puolustaja ja sijoittui koko IHL:n puolustajien pistepörssissä kolmanneksi. Lepine pelasi myös kevätkaudella yhteensä viiden AHL-ottelun verran Peoria Rivermenissä ja Albany River Ratsissa.

Kauden 2010–2011 Lepine aloitti ECHL-joukkue Bakersfield Condorsissa. Joulukuussa 2010 hän siirtyi samassa liigassa pelaavaan Toledo Walleyeen. Lepine pelasi ECHL:ssä lähes koko kauden ja voitti tehoilla 10+36=46 koko liigan puolustajien pistepörssin. Hän teki tehopisteistään 34 Walleyessa, jonka tehokkain puolustaja Lepine oli. Hänet valittiin kauden päätteeksi ECHL:n toiseen tähdistökentälliseen. Lepine pelasi kauden aikana myös kaksi AHL-ottelua; yhden sekä Grand Rapids Griffinsin että Houston Aerosin riveissä.

Lepine siirtyi kaudeksi 2011–2012 Eurooppaan ja Tšekin Extraliigassa pelaavaan HC Kladnoon. Kaudeksi 2012–2013 hän siirtyi 1+1-vuotisella sopimuksella SM-liigajoukkue JYPiin. Lepine kuului harjoituskaudella joukkueen suurimpiin yllättäjiin ja jakoi pelipaikastaan huolimatta tehoilla 3+3=6 JYPin sisäisen pistepörssin voiton European Trophy -turnauksessa Antti Jaatisen kanssa. Runkosarjassa hän jäi kuitenkin hyvin vähälle peliajalle ja teki kymmenessä ottelussa vain yhden syöttöpisteen. Lepine haki pelituntumaa myös kahdeksan Mestis-ottelun verran JYP-Akatemiasta. Tammikuussa 2013 hän purki yhteisymmärryksessä sopimuksensa JYPin kanssa ja siirtyi Saksan DEL-liigassa pelaavaan Iserlohn Roostersiin.

Syyskuussa 2013 Lepine liittyi try-outille AHL-joukkue Hartford Wolf Packin harjoitusleirille. Hän ei kuitenkaan saanut sopimusta joukkueeseen ja siirtyi viikko harjoitusleirin jälkeen Lepinelle tuttuun ECHL-seura Toledo Walleyeen. Marraskuussa 2013 hänet kaupattiin samassa liigassa pelaavaan San Francisco Bullsiin, mutta ennen ensimmäistäkään siellä vietettyä ottelua Lepine siirtyi joulukuussa Slovakian Extraligan HC 05 Banská Bystricaan.

Kaudeksi 2014–2015 Lepine siirtyi kotikaupunkiinsa LNAH-liigan Cornwall River Kingsiin. Sieltä hän jatkoi kaudeksi 2015–2016 vuoden mittaisella sopimuksella  Italian Serie A:n HC Fassaan. Kaudeksi 2016–2017 Lepine palasi taas kotikaupunkiinsa ja siirtyi FHL-joukkue Cornwall Nationalsiin.

## Tilastot

## Lähteet
*
*

### Viitteet
High Times

***High Times*** on kannabisaiheinen lehti, jonka perusti Tom Forcade vuonna 1974. Kahden vuoden sisällä lehti sai neljä miljoonaa kuukausittaista lukijaa. Lukuisat lehden henkilökuntaan kuuluneet, esimerkiksi Forcade itse, ovat myös salakuljettaneet ja myyneet kannabista. Forcade teki itsemurhan 1970-luvun lopulla, ja lehden päätoimittajaksi myöhemmin noussut Richard Stratton istui 1980-luvulla kahdeksan vuotta vankeudessa salakuljetuksesta.

1980-luvun puolessavälissä *High Times* siirsi kirjoitustensa pääpainoa kannabiksen salakuljetuksesta kohti sen kotikasvatusta. Ongelmat lain kanssa ovat jatkuneet. Lehden kolumnistina toiminut Ed Rosenthal jäi kahdesti kiinni hampusta; vuonna 2007 hänet tuomittiin yli sadan kasvin kasvattamisesta. 

*High Times* julkaistaan kuukausittain. Se myös järjestää vuosittaisen Cannabis Cupin.

*High Timesissa* oli alusta pitäen keskiaukeamilla kukkivien kannabiskasvien kuvia, ja siinä annettiin myös markkinoilla olleen kannabiksen hintatietoja.

## Lähteet

## Aiheesta muualla
* Viralliset sivut
Krasnoselkup

**Krasnoselkup** () on Krasnoselkupin piirin hallintokeskuksena toimiva kylä (selo) Jamalin Nenetsian autonomisen piirikunnan itäosissa Luoteis-Siperiassa, Tazinlahteen laskevan Taz-joen keskijuoksun itärannalla. Krasnoselkup sijaitsee linnuntietä noin 720 kilometriä Jamalin Nenetsian pääkaupunki Salehardista itään. Vuoden 2010 väestönlaskennan mukaan Krasnoselkupissa asui 3 974 henkeä ja eli selvästi yli puolet koko Jamalin Nenetsian asukasluvultaan pienimmän kunnallispiirin, Krasnoselkupin piirin yhteensä 6 204 hengestä. 

Vielä muutama vuosi sitten kaupunkiin ei ulottunut hyväkuntoista ympärivuoden liikennöitävissä olevaa maantietä. Taajamassa on lentokenttä. Lähimmät kaupungit ovat Tarko-Selo (linnuntietä noin 235 km lounaaseen) ja Novyi Urengoi (linnuntietä lähes 270 km länteen).  

## Lähteet

## Aiheesta muualla
*Kunnallispiirin kotisivut   (selkup-adm.ru)
Erlotinibi

**Erlotinibi** (kauppanimi: **Tarceva**) on syöpätautien hoidossa käytettävä lääke, epidermaalisen kasvutekijän reseptorin estäjä. Lääkettä määrätään ei-pienisoluiseen keuhkosyöpään ja lisäksi gemsitabiinin kanssa etäpesäkkeiseen haimasyöpään. Sitä käytetään 25, 100 tai 150 mg:n tabletteina.

Erlotinibi aiheuttaa hyvin yleisinä eli useammalla kuin yhdellä kymmenestä potilaasta esiintyvinä sivuvaikutuksina esimerkiksi ihottumaa, ripulia ja oksentelua. Suuret annokset voivat aiheuttaa silmien sidekalvojen tulehdusta.

Erlotinibiä markkinoivat Yhdysvalloissa Genentech ja OSI Pharmaceuticals, muualla Roche.

Vuosina 2001–2003 tutkittiin 731 potilasta, joiden edennyt ei-pienisoluinen keuhkosyöpä oli jatkanut etenemistä aiemmasta kemoterapiasta huolimatta. Erlotinibiä saaneiden potilaiden eloonjäämisen mediaani oli 6,7 kuukautta ja plaseboa saaneiden potilaiden 4,7 kuukautta. Yhden vuoden kohdalla oli edelleen elossa 31 % erlotinibiä ja 22 % plaseboa saaneista potilaista.

Erlotinibin kemiallinen kaava on C22H23N3O4, moolimassa 393,436 g/mol ja CAS-numero 183321-74-6.

## Lähteet

## Aiheesta muualla
*PubChem: Erlotinib 
*DrugBank: Erlotinib 
*Kyoto Encyclopedia of Genes and Genomes (KEGG):  Erlotinib 
*ChemBlink: Erlotinib
Ignatius Ayau Kaigama

**Ignatius Ayau Kaigama** (s. 31. heinäkuuta 1958) on nigerialainen roomalaiskatolinen arkkipiispa. Hänet vihittiin papiksi 6. kesäkuuta 1981 ja nimitettiin Jalingon hiippakunnan johtoon 3. helmikuuta 1995. Piispaksi konsekroinnin suoritti 23. huhtikuuta Patrick Francis Sheehan, jota avustivat Gregory Obinna Ochiagha ja Athanasius Atule Usuh.

Kaigama sai 14. huhtikuuta 2000 nimityksen Josin arkkipiispaksi.

## Lähteet
Gregory Obinna Ochiagha

**Gregory Obinna Ochiagha** (31. elokuuta 1931 – 29. joulukuuta 2020) oli nigerialainen roomalaiskatolinen piispa. Hänet vihittiin papiksi Umuahian hiippakuntaan 31. heinäkuuta 1960 ja nimitettiin Orlun hiippakunnan johtoon 29. marraskuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.

Ochiagha jäi eläkkeelle 25. maaliskuuta 2008.

## Lähteet
Edward Daniel Howard

**Edward Daniel Howard** (5. marraskuuta 1877 Cresco, Iowa – 2. tammikuuta 1983) oli yhdysvaltalainen roomalaiskatolinen arkkipiispa. Hänet vihittiin papiksi 12. kesäkuuta 1906 ja nimitettiin Davenportin hiippakunnan vihkipiispaksi sekä Isauran titulaaripiispaksi 23. joulukuuta 1923. Piispaksi konsekroinnin suoritti 8. huhtikuuta 1924 Austin Dowling, jota avustivat Daniel Mary Gorman ja Thomas William Drumm.

Howard sai 30. huhtikuuta 1926 nimityksen Oregon Cityn arkkipiispaksi, jonka virkaan hänet asetettiin 26. elokuuta. 26. syyskuuta 1928 arkkihiippakunnan nimi muutettiin Portland in Oregoniksi. Howard toimi sen johdossa, kunnes jäi eläkkeelle 9. joulukuuta 1966 ja sai nimityksen Albulaen titulaariarkkipiispaksi.

Howard osallistui Vatikaanin toiseen kirkolliskokoukseen. Hän eli 105-vuotiaaksi.

## Lähteet
Edward Howard

**Edward Howard** on seuraavien henkilöiden nimenä:

* Edward Charles Howard, brittiläinen kemisti 
* Edward Daniel Howard, yhdysvaltalainen arkkipiispa 
* Edward Henry Howard, brittiläinen kardinaali
Arron Asham

**Arron Asham** (s. 13. huhtikuuta 1978 Portage la Prairie, Manitoba, Kanada) on kanadalainen jääkiekkoilija. 

## Ura

Montreal Canadiens varasi Ashamin kolmannella kierroksella (# 71)  vuonna 1996. Montreal myi Ashamin New York Islandersiin 22. kesäkuuta 2002 yhdessä viidennen kierroksen varausvuoron kanssa vaihdossa Mariusz Czerkawskiin. Ashamin vietettyä vuosia Montrealin ja sen silloisten farmijoukkueiden Fredericton Canadiensin ja Quebec Citadellesin riveissä, hän vakiinnutti paikkansa Islandersin kokoonpanossa NHL:n piste-ennätyksellään. Hän kokosi 78 pelistä tehot 15+19=34. Pelattuaan neljä kautta newyorkilaisessa joukkueessa Asham teki yksivuotisen sopimuksen New Jersey Devilsin kanssa 7. elokuuta 2007.

Kaudelle 2008–09 Ashamin sopimus Devilsien kanssa päättyi ja 7. heinäkuuta 2008 hän teki kahden vuoden sopimuksen Philadelphia Flyersiin. Ensimmäisellä kaudella Flyers-paidassa hän keräsi oman henkilökohtaisen jäähyennätyksensä 155 minuutillaan.

Vuoden 2010 NHL:n pudotuspeleissä Asham laukoi neljä maalia, jolloin Flyers ylsi finaaleihin ensimmäistä kertaa sitten vuoden 1997. Chicago Blackhawks vei kuitenkin Stanley Cupin otteluvoitoin 4–2.

Kauden 2009–10 jälkeen Asham teki 700 000 Yhdysvaltain dollarin (n. 530 000 euron) arvoisen vuoden kestävän sopimuksen Pittsburgh Penguinsin kanssa. Penguinsin pudotuspelit päättyivät kuitenkin jo ensimmäisellä kierroksella Tampa Bay Lightningia vastaan, jonka jälkeen Ashamin sopimusta pidennettiin Penguinsin kanssa vielä vuodella.

Kauden 2011–12 jälkeen Asham teki kahden miljoonan Yhdysvaltain dollarin arvoisen kahden vuoden sopimuksen New York Rangersin kanssa.
## Yksityiselämä

Ashamilla on kolme lasta: poika Dexter sekä tyttäret Azilyn ja Oceane. Asham on métisi.

## Uratilastot

## Lähteet

*
*
*
National Organization for the Reform of Marijuana Laws

**National Organization for the Reform of Marijuana Laws** eli **NORML** on yhdysvaltalainen järjestö, jonka tavoitteena on kannabiksen vapauttaminen Yhdysvalloissa myös muutoin kuin lääkkeenä käytettynä. Se kannattaa paitsi kannabiksen vastuullisen käytön rangaistavuudesta luopumista ja kotikasvatuksen sallimista, myös sen myyntiä laillisesti kontrolloiduilla markkinoilla. NORML:n pääpaikka on Washington DC. Järjestön veroista vapautettu yksikkö NORML Foundation tekee opetus- ja tutkimustyötä.

NORML:n perusti Keith Stroup vuonna 1970. Sen johtokuntaan on kuulunut merkittäviä poliittisia vaikuttajia, kuten Philip Hart, Jacob K. Javits ja Ross Mirkarimi.

## Aiheesta muualla
* Viralliset sivut
Aksarka

**Aksarka** () on Priuralskin piirin hallintokeskuksena toimiva taajama Jamalin Nenetsian autonomisen piirikunnan länsiosissa Luoteis-Siperiassa, Ob-joen etelärannalla lähellä Obinlahtea.

Vuoden 2010 väestönlaskennan mukaan Aksarkassa asui 3 133 henkeä ja koko kunnallispiirissä 14 995. Kylässä on toiminut vuodesta 1991 lähtien Priuralskin piirin kotiseutumuseo.

## Lähteet

## Aiheesta muualla
*Valokuvia kesältä 2003 
*Valokuvia talvelta
Ruggero Blundo

**Ruggero Blundo** (18. kesäkuuta 1801 Palermo – 18. maaliskuuta 1888) oli italialainen roomalaiskatolinen piispa. Hänestä tuli benediktiini 24. kesäkuuta 1822, ja hänet vihittiin diakoniksi 22. kesäkuuta 1823 ja papiksi 22. helmikuuta 1824. Hänet nimitettiin Cefalùn hiippakunnan johtoon 15. maaliskuuta 1858. Piispaksi konsekroinnin suoritti 21. maaliskuuta Girolamo d'Andrea. Blundo kuoli 86-vuotiaana virassa.

## Lähteet
Great American Tower at Queen City Square

**Great American Tower at Queen City Square** () on pilvenpiirtäjä Cincinnatin kaupungissa Ohion osavaltiossa Amerikan Yhdysvalloissa. Rakennus tunnetaan myös nimillä *Queen City Square Phase II* ja *Western Southern Life Tower*. Rakennus on Ohion osavaltion kolmanneksi korkein rakennus. Postmodernia arkkitehtuuria edustavan rakennuksen suunnitteli amerikkalainen arkkitehti Gyo Obata.

Rakennuksen rakentaminen aloitettiin vuonna 2008 ja se valmistui vuonna 2011. Valmistuessaan rakennus maksoi noin 322 miljoonaa yhdysvaltain dollaria. Rakennus on 203 metriä korkea.

## Lähteet
Porraskäytävä

**Porraskäytävä**, **porrashuone** eli **rappukäytävä** (myös **rappu**) on rakennuksen sisällä oleva tila, jossa sijaitsevat portaat sekä porrastasanteet, joita ovat välitasanteet ja kerrostasanteet.

*Porraskuilu* on se porrashuoneen osa, joka tarvitaan porrassyöksyjä ja välitasanteita varten. Pohjapiirustuksessa porraskuilun tila näkyy *porrasaukkona*.

Asuinkerrostaloa, jossa on vain yksi porraskäytävä, kutsutaan pistetaloksi.

## Lähteet

## Aiheesta muualla
* Salovaara, Maria: Ambulanssien väki pulassa uusissa kerrostaloissa – porraskäytävät liian ahtaita potilaiden kuljetukseen. *Yle uutiset* 17.12.2022.
Aivars Petrusevics

**Aivars Petrusevics** (s. 2. joulukuuta 1984) on latvialainen maajoukkuelentopalloilija, joka on pelannut kotimaansa lisäksi Ranskan ja Suomen pääsarjoissa. Hän on saavuttanut kaksi kertaa Latvian mestaruuden sekä kaksi kertaa SM-hopeaa Suomen mestaruusliigassa. 

## Saavutukset
* Latvian mestaruus 2005, 2009
* Latvian cupin voitto 2005, 2006, 2009
* SM-hopea 2011, 2012

## Ura
* 2004-2006 LU Incukalns (LAT)
* 2006-2008 SK Riika (LAT)
* 2008-2009 Lase-R. Riika (LAT)
* 2009-2010 Chaumont (FRA)
* 2010-2011 VaLePa
* 2011-2015 Hurrikaani-Loimaa
* 2015-2017 CS Banatul Caransebeş (ROM)
* 2017-2018 Mutalan Riento
* 2018- Kyky BetSet

## Lähteet
Orgonienergia

**Orgonienergia** on Wilhelm Reichin kehittämä teoria, jonka mukaan libido on kaikenkattava elämänvoima.

## Aiheesta muualla
* Panssaroitunut Ihminen, Pertti "Veltto" Virtanen, "Ehyeksi Ihmiseksi" (Erkki Kiviniemen toimittama teos), WSOY 1983
Avant Tecno

**Avant Tecno Oy** on Ylöjärvellä toimiva teollisuusyritys, joka valmistaa Avant-merkkisiä pien- eli monitoimikuormaimia. 

Yritys sai alkunsa maatalouskonevalmistaja Ylö-tehtaat Oy:n konkurssista vuonna 1991, jolloin uuden yrityksen perustajat ostivat konkurssipesältä Ylökatti-pienkuormainten valmistusoikeudet ja alkoivat kehittää laitteita edelleen.

Avant-kuormaimia on valmistettu vuodesta 1991 alkaen yli 50&nbsp;000. Avant on aiemman toimitusjohtajan Risto Käkelän mukaan maailman markkinajohtaja omapainoltaan alle 2&nbsp;000&nbsp;kg kuormaajien luokassa. Yhtiöllä on myyntiyhtiöt Saksassa, Britanniassa ja Yhdysvalloissa sekä maahantuojat yli 55 maassa.

Avant-kuormaajien tärkeimpiä käyttökohteita ovat viherrakentaminen ja viheralueiden hoito, rakentaminen, kiinteistönhoito ja maatalous.

Avant Tecno Oy:lle myönnettiin vuonna 2008 Tasavallan presidentin kansainvälistymispalkinto ja vuonna 2007 Valtakunnallinen yrittäjäpalkinto.

## Lähteet

## Aiheesta muualla
Christine M. Auten

**Christine M. Auten** (s. 7. toukokuuta 1969 Huntsville, Alabama, Yhdysvallat) on yhdysvaltalainen ääninäyttelijä ja ääniohjaaja.

## Ura
Auten aloitti ääninäyttelemisen vuonna 1999 dubbaamalla animea. Hänen ensimmäiset roolinsa olivat sarjoissa *[[Galaxy Fraulein Yuna Returns]]*, *[[Compiler]]*, *[[Compiler 2]]*, *[[Martian Successor Nadesico]]* ja *[[Bubblegum Crisis: Tokyo 2040]]*. Hän teki myös samalla ensimmäiset pääroolinsa *Compiler 2:seen* ja *Bubblegum Crisis: Tokyo 2040:n*. Seuraavan kerran Auten sai pääroolin vuonna 2003 animesarjasta *The Samurai*. Samana vuonna hänellä oli muita päärooleja sarjoissa *[[Aura Battler Dunbine]]* ja *[[Angelic Layer]]*. Sittemmin Autenilla on ollut rooleja sarjoissa *[[Azumanga Daioh]]*, *[[Fullmetal Alchemist]]*, *[[Samurai Gun]]* ja *[[Kanon]]*. Azumanga Daioh'sta hänet palkittiin ADR-palkinnolla vuonna 2004 kuukauden ääninäyttelijänä.

## Lähteet
David Boyd

**David Boyd** voi viitata:

* David Boyd (1924–2011), australialainen taiteilija
* David Boyd (s. 1951), kanadalainen lastenkirjailija
* David Boyd, elokuvaaja
* David Boyd, australialainen rugby league -pelaaja
* Dave Boyd, australialaisen jalkapallon pelaaja
David Boyd (elokuvaaja)

**David R. Boyd** on yhdysvaltalainen elokuvaaja, televisio-ohjaaja ja kameramies, joka tunnetaan parhaiten elokuvaajana FOX-kanavan sarjassa *[[Firefly (televisiosarja)|Firefly]]*. Hän on työskennellyt elokuvaajana myös HBO:n televisiosarjassa *[[Deadwood]]*.

## Ehdokkuudet
* 2005 – ASC Award - Outstanding Achievement in Cinematography in Regular Series (sarjasta *[[Deadwood]]*)
* 2011 – Chlotrudis Award - Paras elokuvaaja (elokuvasta *[[Ennen aikojaan]]*)

## Lähteet

## Aiheesta muualla
*
Göran Sundholm (keksijä)

**Göran Wilhelm Sundholm** (s. 1947) on tuusulalainen hydrauliikka-alan keksijä ja yrittäjä. Hänet tunnetaan muun muassa GS-Hydro- ja Marioff-yritysten perustajana.

Teknikoksi kouluttautunut Sundholm jätti ensimmäisen patenttihakemuksensa 17-vuotiaana, mutta tämä auton puskuriin liittyvä hakemus hylättiin. Sittemmin hänelle on kertynyt Suomessa yli sata ja kansainvälisesti yli tuhat patenttia. Sundholmin ensimmäinen yritys oli korkeapaineputkistojen liitosjärjestelmiä tekevä GS-Hydro, jonka hän perusti 1974 ja myi 1985 Kone Oy:lle.

GS-Hydron myytyään Sundholm perusti uuden, sittemmin Englantiin myymänsä yrityksen Marioff Service. Sen taustalla oli oivallus, miten puhdistetaan hydrauliöljyputkistoja öljynporaus- ja tuotantolautoilla. Sundholmin kolmas yritys on Marioff, joka kehittää ja valmistaa tavallisia sprinklerijärjestelmiä tehokkaampia ja keveämpiä Hi-Fog -vesisumusammutusjärjestelmiä. Tämän noin 100 miljoonan euron vuosiliikevaihtoon yltäneen ja noin 350 ihmistä työllistäneen yrityksen Sundholm myi vuonna 2007 yhdysvaltalaiselle United Technologies Corporationille. Kaupassa Sundholm ansaitsi yli sata miljoonaa euroa.

Seuraavaksi Göran Sundholm perusti jätekuljetusjärjestelmiä valmistavan MariMaticin, jonka hallituksen puheenjohtajana toimii. MariMatic on kasvanut erittäin nopeasti. Sundholm on perustanut myös tarkkuuskonepaja MariCompin ja holdingyhtiö MariCapin ja on mukana enemmistöosakkaana LED-tekniikkaan perustuvia valo-opastusjärjestelmiä valmistavassa MariMilsissä.

Göran Sundholmille myönnettiin vuonna 2002 Suomalainen insinöörityöpalkinto vesisumusammutusjärjestelmistä. Niiden valmistajalle Marioff Oy:lle myönnettiin Tasavallan presidentin kansainvälistymispalkinto vuonna 1998. Suomalaisten Keksijöiden Tukiyhdistyksen ja Headlinen perustama keksimisen kansallista merkitystä korostava tunnustuspalkinto Konsta annettiin Sundholmille 2011.

## Lähteet

## Aiheesta muualla
*Haastattelu, *Helsingin Uutiset* 20.1.2023. (Sama juttu ''Länsiväylässä'' 18.1.2023.)
Pekka Vesterinen

**Pekka Vesterinen** (s. 13. huhtikuuta 1966) on suomalainen pika-aitajuoksija. Hän edusti Jämsänkosken Ilvestä ja hänen valmentajanaan toimi Veikko Lahtinen. Kalevan kisoissa Vesterinen voitti kaksi pronssia 110 metrin aitajuoksussa (1991 ja 1993). Lisäksi hän voitti urallaan sisäratojen SM-kilpailuista 60 metrin aitajuoksussa kaksi hopeaa (1992, 1994) ja yhden pronssin (1993). Virallisissa kilpailuissa Vesterinen ei ole kilpaillut vuoden 1995 jälkeen. Hänen ennätyksensä 13,75 s on vuodelta 1993 ja se oikeuttaa Suomen kaikkien aikojen tilastoissa sijalle 13.

Vesterinen osallistui Stuttgartin MM-kilpailuihin 1993, muttei selvinnyt alkueristä jatkoon.

## Lähteet
Emanuele Catarinicchia

**Emanuele Catarinicchia** (12. heinäkuuta 1926 Partinico – 26. tammikuuta 2024) oli italialainen roomalaiskatolinen piispa. Hänet vihittiin papiksi 2. huhtikuuta 1949 ja nimitettiin Cefalùn hiippakunnan johtoon 11. marraskuuta 1978. Piispaksi vihkiminen seurasi 17. joulukuuta. Pääkonsekraattorina toimi Sebastiano Baggio, jota avustivat Corrado Mingo ja Salvatore Cassisa.

Catarinicchia sai 7. joulukuuta 1987 nimityksen Mazara del Vallon piispaksi, jona hän toimi, kunnes jäi eläkkeelle 15. marraskuuta 2002.

## Lähteet
Tenho Salakka

**Tenho Pietari Salakka** (18. kesäkuuta 1934 Jääski – 11. helmikuuta 2012 Imatra) oli suomalainen kestävyysjuoksija. Hänen päämatkansa oli maraton.

Tenho Salakka edusti uransa alussa Jääsken Kirijöitä lajeinaan hiihto ja sitten kestävyysjuoksu. Valmennustietoja hän sai sen ajan huippukestävyysjuoksijalta Hannu Postilta.

Vuonna 1959 Tenho Salakka siirtyi Kaukopään tehtaiden palvelukseen Imatralle ja siirtyi edustamaan Vuoksenniskan Urheilijoita. Ensimmäisen maratoninsa hän juoksi kesällä 1960. Kaikkiaan hänen urallaan kertyi maratoneja lähes 40, joista lähes puolet ulkomailla juostuna.

Ensimmäinen maratonmenestys oli matkan Pohjoismaiden mestaruus kesällä 1961 Oslossa. Vastaavassa kisassa Tenho Salakka sai toisen mestaruutensa 1965 Helsingissä. Lisäksi hän oli vuonna 1967 kolmas Kööpenhaminassa juoksemassaan PM-maratonilla. Vuonna 1963 juostussa Göteborgin maratonin PM-kisassa hän oli neljäs suomalaisten saadessa kuusi ensimmäistä sijaa.

Maratonin Suomen mestaruuksia Tenho Salakka saavutti kaksi kertaa eli vuosina 1962 ja 1965. SM-hopeaa tuli vuonna 1967 ja pronssia 1961 ja 1964. Vuonna 1964 juoksemallaan SM-maratonilla Oulussa hän juoksi ennätyksensä 2.20.02.

Tenho Salakka edusti Suomea Belgradin Euroopan mestaruuskisoissa 1962 sijoittuen parhaana suomalaisena yhdenneksitoista. Uransa parhaina juoksuina Tenho Salakka piti kahta juoksuaan ulkomailla. Joulukuussa 1962 hän oli Japanissa Fukuokan maratonilla kahdeksas ajalla 2.20.16, joka oli sen vuoden maailmantilaston kahdestoista ja Euroopan tilaston kolmas. Keväällä 1964 hän Tenho Salakka oli Bostonin maratonilla toinen ajalla 2.20.48.

## Henkilökohtaiset ennätykset
* 5&nbsp;000 metriä: 15.03,4 (vuonna 1968)
* 10&nbsp;000 metriä: 30.53,0 (vuonna 1966)
* Maraton: 2.20.02 (vuonna 1964)

## Lähteet
* 
*
Shelley Calene-Black

**Shelley Calene-Black** (s. 30. huhtikuuta 1979 Fort Worth, Texas, Yhdysvallat) on yhdysvaltalainen ääninäyttelijä, joka on tehnyt myös muutamia rooleja elokuviin, kuten *[[Forgiveness]]*, *[[Playing House]]* ja *[[Esther's Diary]]*.

## Ura
Calene-Black aloitti ääninäyttelemisen vuonna 2000 dubbaamalla animea. Hänen ensimmäinen äänirooli oli *[[Generator Gawl]]issa*. Samana vuonna Calene-Black teki ensimmäisen pääroolinsa elokuvaan *Sin*. Vuotta myöhemmin hän teki ensimmäisen pääroolinsa animesarjaan *Orphen* Sittemmin Calene-Black on tehnyt äänirooleja animeen, kuten *[[Noir]]*, *[[Rune Soldier]]*, *[[Parasite Dolls]]*, *[[Azumanga Daioh]]* ja *[[Samurai Gun]]*. Hänellä oli myös sivurooleja elokuvassa *[[Halo Legends]]*.

## Lähteet

## Aiheesta muualla
*
Michelle MacLaren

**Michelle Maxwell MacLaren** (s. 1965) on kanadalainen televisio-ohjaaja ja -tuottaja, joka on työskennellyt useissa televisiosarjoissa sekä Kanadassa että Yhdysvalloissa. Hänet tunnetaan ehkä parhaiten työstään televisiosarjoissa *[[Salaiset kansiot]]*, *[[Game of Thrones]]* ja *[[Breaking Bad]]*, josta hän on voittanut kaksi Primetime Emmy -palkintoa. Hän toimii ohjaajana myös *Breaking Badin* spin-off-sarjassa *[[Better Call Saul]]*.

MacLaren on kotoisin Vancouverista. Hän opiskeli elokuva-alaa Queen's Universityssä Kingstonissa ja valmistui sieltä vuonna 1986.

Marraskuussa 2014 MacLaren teki Warner Brosin kanssa sopimuksen DC Comicsin sarjakuvien supersankarista Ihmenaisesta kertovan elokuvan kehittämisestä ja ohjaamisesta. Hän kuitenkin erosi tehtävästä huhtikuussa 2015. Syyksi kerrottiin taiteelliset erimielisyydet studion kanssa.

## Lähteet

## Aiheesta muualla
*
America's Best Chew

**America's Best Chew** (vuoteen 2022 asti **Red Man**) on purutupakkamerkki, joka tuli Pohjois-Amerikan markkinoille vuonna 1904. Nykyisin sen omistaa Swedish Match. Merkin aiemman nimen uskotaan tulleen intiaanien johtavasta asemasta purutupakan käytössä. Vuoteen 1954 saakka merkkiä myytiin vain Keskilännessä, mutta saatavuus laajeni sitten kansalliseksi; vuonna 1963 merkkiä myytiin 42:ssa Yhdysvaltain osavaltiossa. America's Best Chew -nimen alle on lisätty myös uusia tuotteita.

## Lähteet

## Aiheesta muualla
* Viralliset sivut
Valtiopäivätalo

**Valtiopäivätalo** on parlamenttitalon nimi niissä maissa, joissa parlamenttia kutsutaan valtiopäiviksi. Se voi tarkoittaa ainakin seuraavia:

*Saksan valtiopäivätalo Berliinissä
*Ruotsin valtiopäivätalo Tukholmassa
*Ruotsin vanha valtiopäivätalo Tukholmassa
Walking Dead

**Walking Dead** voi tarkoittaa seuraavia:

## Fiktio
* *[[The Walking Dead (tuotesarja)|The Walking Dead]]*, tuotesarja
** *[[The Walking Dead (sarjakuva)|The Walking Dead]]*, Robert Kirkmanin luoma sarjakuva
** *[[The Walking Dead|The Walking Dead]]*, sarjakuvaan perustuva yhdysvaltalainen televisiosarja
** *[[The Walking Dead: Torn Apart]]*, sarjakuvaan ja televisiosarjaan perustuva nettisarja
** *[[The Walking Dead (videopeli)|The Walking Dead]]*, sarjakuvaan perustuva videopeli vuodelta 2012
** *[[The Walking Dead: Survival Instinct]]*, vuoden 2013 videopeli
** *[[The Walking Dead: No Man’s Land]],* vuoden 2015 videopeli
** *[[Fear the Walking Dead]]*, televisiosarjaan perustuva televisiosarja
* *[[The Walking Dead (vuoden 1936 elokuva)|The Walking Dead]]*, yhdysvaltalainen elokuva vuodelta 1936, pääosissa Boris Karloff ja Marguerite Churchill
* *[[The Walking Dead (vuoden 1995 elokuva)|The Walking Dead]]*, yhdysvaltalainen elokuva vuodelta 1995, pääosassa Allen Payne

## Musiikki
* *[[The Walking Dead (EP)|The Walking Dead]]*, Saint Vitus -yhtyeen EP-levy vuodelta 1985
* ”Walking Dead”, Z-Tripin kappale vuodelta 2005
Tales of the Abyss

**Tales of the Abyss** () on Namcon kehittämä ja julkaisema roolipeli. Peli julkaistiin Japanissa PlayStation 2:lle vuonna 2005 ja Yhdysvalloissa vuonna 2006. Peli ilmestyi Eurooppaan vasta vuonna 2011, kun peli uudelleenjulkaistiin Nintendo 3DS-konsolille. 

Peli kuuluu *[[Tales of]]* -sarjaan.
Sunrise-yhtiö on tehnyt peliin perustuvan animesarjan. Sarja käsitti 26 jaksoa, ja esittäminen alkoi vuonna 2008.

## Juoni

Auldrant-niminen maailma on täynnä elementaarisia hiukkasia, joita kutsutaan Fononeiksi. Erilaisia Fononeita on kuusi: Tuli (Fire), Vesi (Water), Maa (Earth), Tuuli (Wind), Valo (Light) ja Varjo (Shadow). Pian löydetään myös Seitsemäs Fonon (The Seventh Fonon) eli Ääni (Sound), joka laittaa maailman kaaokseen, sillä käyttämällä Seitsemättä Fononia voi lukea tulevaisuutta. Pelin aikana pelaaja kiertää Auldrantia, tutkii fononeita ja niiden vaikutusta ihmisiin. Pelaaja saa myös käyttöönsä lukuisia eri aseita, tavaroita, asusteita ja erikoisliikkeitä. Pelin kaksi tapahtumapaikkaa ovat maat Kimlasca ja Malkuth.

Peli alkaa Yulia Juen ennustuksesta, jossa kerrotaan Kimlascan maahan syntyvästä pojasta, jonka sisällä tulee olemaan planeetan muistin, Lorelein voima. Hänelle annetaan nimeksi "Pyhän Liekin Valo" (Light of the Sacred Flame). Seitsemän vuotta sitten pelin päähenkilö Luke fon Fabre joutui kidnapatuksi, jonka järkytys sai hänet unohtamaan entisen elämänsä. Peli alkaa seitsemän vuoden päästä kidnappauksesta. Luke on kyllästynyt elämään palatsin muurien sisällä. Miekkailu on hänen ainoa harrastuksensa ja häntä opettaa Lorelein Seuraksi kutsutun armeijan johtaja Van Grants. Luke harjoittelee mielellään myös pitkäaikaisen ystävänsä Guy Cecilin kanssa. Eräänä päivänä, kun Luken vanhemmat, Van ja Luke keskustelevat salissa, selviää, että Lorelein Seuran johtaja, Fon-mestari Ion on kadonnut. Vanin täytyy lähteä etsimään häntä, mutta Luke ei pidä ajatuksesta. Van lupaa kuitenkin, että hän saa harjoitella niin paljon kuin hän vain haluaa. Kesken harjoitusten Vanin kimppuun hyökkää nainen, joka sanoo Vania petturiksi. Luke yrittää puolustaa opettajaansa taistelemalla hyökkääjää vastaan, mutta sitten heidän välillään tapahtuu hyperresonanssi (engl. hyperresonance), jonka siirtyvät Tataroo Valleyhin. Vanin kimppuun hyökännyt nainen sanoo nimekseen Tear Grants, ja paljastuu myöhemmin Vanin siskoksi. Luke ei tiedä mitään ulkomaailmasta, ja hänen täytyy selvittää mitä tarkoittavat ystävyys, välittäminen ja uhraukset.

## Äänirooleissa
### Alkuperäiset

### Englanninkieliset

## Vastaanotto
Peli on saanut IGN:n arvostelussa arvosanaksi 8.3/10.

## Lähteet

## Aiheesta muualla
*
Elafónisos (kunta)

**Elafónisos** () on Kreikan kylä ja samanniminen kunta (Δήμος Ελαφονήσου, *Dímos Elafonísou*), joka sijaitsee Lakonian alueyksikössä Peloponnesoksen alueella. Koko kunnan pinta-ala on 19,992 neliökilometriä ja väkiluku 1&nbsp;041. Varsinaisen Elafónisoksen kylän väkiluku on 816 (vuonna 2011).

Elafónisoksen kunta käsittää pääasiassa Elafónisoksen saaren, joka sijaitsee Peloponnesoksen niemimaan ja Kytheran saaren välissä. Saaren pinta-ala on 18&nbsp;km². Kuntaan kuuluu myös joukko Elafónisoksen lähellä sijaitsevia pienempiä saaria, mukaan lukien Pavlopétrin saari. Muu osa Elafónisoksen kunnasta Poúntan kylä mukaan lukien sijaitsee mantereella vastapäätä saarta.

Elafónisoksen kunta syntyi, kun Elafónisoksen itsenäinen kyläkunta muutettiin kunnaksi vuoden 2011 alussa Kallikrates-suunnitelman myötä.

## Kunnan osat

Elafónisoksen kunta muodostuu seuraavista kylistä:

## Lähteet

## Aiheesta muualla

* Δήμος Ελαφονήσου. Elafónisoksen kunnan verkkosivut.
Poúnta (Lakonia)

**Poúnta** () on Kreikan kylä, joka kuuluu Elafónisoksen kuntaan, Lakonian alueyksikköön ja Peloponnesoksen alueeseen. Kylän väkiluku on 17 (vuonna 2011).

Pääosa Elafónisoksen kunnasta sijaitsee Poúntan edustalla sijaitsevalla Elafónisoksen saarella. Matkaa Poúntasta saarelle on noin 300 metriä. Kylästä kulkee lauttoja saarelle, ja matka-aika on noin kuusi minuuttia. Kylässä on uimaranta.

## Lähteet

## Aiheesta muualla

* Näkymä Poúntan hiekkarannalta Elafónisoksen saarelle